Del 9 d'agost al 15 d'octubre de 2020 (ambdós inclosos).
Com a norma general, per sol·licitar la beca no cal presentar cap document.
Només en casos molt concrets que s'indicaran en el document que obtindreu una vegada presentada la sol·licitud juntament amb el resguard de la sol·licitud.
No obstant això, en qualsevol moment del procediment es podrà requerir l'aportació dels documents justificatius de les circumstàncies al·legades a la sol·licitud.
Ser espanyol/a o posseir la nacionalitat d'un estat membre de la Unió Europea.
En el cas dels ciutadans de la Unió Europea o dels seus familiars es requerirà que tinguin la condició de residents permanents o que acreditin ser treballadors per compte propi o d'altri a Espanya.
Aquests requisits no seran exigibles per a l'obtenció de la beca de matrícula.
En cas de no ser ciutadà/ciutadana de la Unió, s'aplicarà el que indica la normativa sobre drets i llibertats dels estrangers a Espanya i la seva integració social.
Aquest requisit s'ha de complir a 31 de desembre de 2019.
Excepcionalment, en el cas d'estudiants de l'estatut de refugiat o protecció subsidiària, el permís de residència legal podrà obtenir-se fins al 30 de juny de 2020.
Els sol·licitants han d'estar matriculats el curso 2020-2021 del mínim de crèdits que estableix la convocatòria i disposar d'una nota d'accés a la universitat de 5 punts, en el cas d'iniciar estudis universitaris per primera vegada.
A partir del segon curs també es tindrà en consideració el percentatge de crèdits superats el curs anterior.
Caldrà no superar els llindars de renda i patrimoni establerts a la convocatòria.
També és un requisit complir amb l'obligació de fer ús dels diners de la beca per a la seva finalitat, és a dir, per a estudiar, assistir a classe i aprovar les assignatures del curs.
Beca de matrícula: La quantia de la beca de matrícula cobrirà l'import dels crèdits en què s'hagi matriculat l'estudiant per primera vegada en el curs 2020-2021.
En el cas d'estudiants d'universitats privades, l'import d'aquesta beca no excedirà dels preus públics oficials establerts per a la mateixa titulació i pla d'estudis en els centres de titularitat pública de la seva mateixa comunitat autònoma.
Quantia fixa associada a la renda de l'estudiant: 1.700 €.
Quantia fixa associada a la residència de l'estudiant durant el curs escolar: 1.600 €.
Quantia fixa associada a l'excel·lència en el rendiment acadèmic: entre 50 i 125 €.
Quantia variable lligada a la ponderació de la nota mitjana de l'expedient de l'estudiant i de la seva renda familiar i que serà d'un import mínim de 60 €.
Ajuts per insularitat (només per a estudiants de les Illes Balears, les Illes Canàries, Ceuta o Melilla).
Per a quins estudis es pot sol·licitar beca?:
No s'inclouen en aquesta convocatòria les beques per a la realització d'estudis corresponents al tercer cicle o doctorat, estudis d'especialització ni títols propis de les universitats.
La quantia de la beca és el resultat de la suma dels diferents ajuts als quals tingui dret l'estudiant, més l'import de la matrícula que serà compensat directament per la universitat a l'estudiant.
La sol·licitud s'haurà de complimentar mitjançant el formulari accessible per via telemàtica a través de la seu electrònica del Ministeri d'Educació i Formació Professional en l'adreça electrònica https://sede.educacion.gob.es
També podeu trobar l'enllaç a l'esmentada seu electrònica del Ministeri d'Educació i Formació Professional en la web de l'AGAUR.
Una vegada complimentada la sol·licitud, s'haurà de signar per la persona interessada o pel seu representant legal, cas de ser menor de 18 anys, per qualsevol dels sistemes de signatura electrònica acceptats per la seu electrònica i enviada pel procediment telemàtic establert, quedant així presentada a tots els efectes.
No es tindran en consideració les sol·licituds complimentades per via telemàtica que no hagin completat el procés de presentació establert, obtenint el resguard de sol·licitud que s'haurà de conservar pel sol·licitant a fi i efecte d'acreditar, cas que fos necessari, la presentació de la sol·licitud en el termini i forma establert.
La presentació és exclusivament telemàtica.
La tramitació de les sol·licituds de beques gestionades per l'AGAUR es realitza a través del portal Tràmits gencat de la Generalitat de Catalunya.
Per accedir al portal i consultar l'estat de la sol·licitud es facilitarà a l'estudiant un codi identificador (codi ID) que s'enviarà a l'adreça de correu electrònic que consta en la sol·licitud.
Aquest codi ID serà amb el que s'haurà d'accedir al portal i no es correspon amb el localitzador que hi consta en el resguard de la beca sol·licitada.
El codi ID s'enviarà a finals del mes d'octubre de 2020.
Rebreu resposta al portal de "Tràmits Gencat" del web de la Generalitat de Catalunya.
Caldrà que accediu des de l'apartat Estat de les meves gestions a la vostra carpeta.
El codi ID serà el que haureu de fer servir per accedir al portal de " Tràmits Gencat" del web de la Generalitat de Catalunya i poder fer seguiment de la vostra sol·licitud de beca de caràcter general del Ministeri d'Educació i Formació Professional, així com per poder-vos descarregar el document de resposta amb el resultat.
També haureu d'indicar el codi ID associat a la vostra sol·licitud de beca general del Ministeri cas de sol·licitar informació en relació a aquest tràmit telefònicament o a través del correu electrònic d'informació ( [EMAIL] ).
L'AGAUR i el portal "Tràmits Gencat" del web de la Generalitat de Catalunya us facilitarà el codi identificador de tràmit (codi ID) assignat a la vostra sol·licitud de beca de caràcter general en el correu electrònic que hagueu consignat en la sol·licitud de beca.
Normalment a principis de novembre l'hauríeu de tenir.
Si a principis de desembre encara no heu rebut el correu electrònic de l'AGAUR/portal tràmits, poseu-vos en contacte amb l'AGAUR.
És molt important que consigneu en la sol·licitud de beca de caràcter general del Ministeri l'adreça de correu electrònic que feu servir assíduament i que estigui operativa.
Les notificacions a les persones sol·licitants de beca general es farà a través del portal de Tràmits de la Generalitat de Catalunya, en l'apartat " Estat de les meves gestions " o per qualsevol altre mitjà admès per la normativa vigent.
L'AGAUR i el portal Tràmits us facilitarà el codi identificador de tràmit (codi ID) assignat a la seva sol·licitud de beca general del Ministeri en el correu electrònic que hagueu consignat en la sol·licitud.
Normalment a principis de novembre hauríeu de tenir-lo.
Si a principis de desembre encara no heu rebut el correu electrònic de l'AGAUR/portal Tràmits, poseu-vos en contacte amb l'AGAUR.
És molt important que consigneu en la sol·licitud de beca general del Ministeri l'adreça de correu electrònic que feu servir assíduament i que estigui operativa.
Qualsevol notificació a les persones sol·licitants es farà mitjançant publicació de la Resolució corresponent al tauler electrònic de l'Administració de la Generalitat de Catalunya.
Cada vegada que es produeix una modificació en la sol·licitud de beca com, per exemple, reclamació de documentació, proposta de resolució, resolució jurídica definitiva, etc. aquesta quedarà registrada en la vostra carpeta virtual del portal Tràmits.
L'estudiant rebrà un correu electrònic en el que se l'informarà que la seva sol·licitud de beca ha patit alguna modificació.
Els possibles estats que podrà visualitzar són: Rebuda, en tramitació, pendent acció usuari i en execució de la resolució.
Malgrat els diferents estats, serà necessari que accediu sempre al vostre expedient per tal d'informar-vos al respecte.
Per exemple, amb l'estat en tramitació podreu trobar la proposta de resolució, que és una primera resposta de la sol·licitud.
Haureu d'accedir des de l'apartat Estat de les meves gestions a la vostra carpeta.
El pagament s'efectuarà per transferència bancària a la persona sol·licitant (excepte la beca de matrícula) segons la publicació de la resolució al tauler electrònic de la Generalitat de Catalunya durant el curs acadèmic.